Припрема часа за предмет:

ПРАВОСЛАВНИ КАТИХИЗИС

 разред: VI вероучитељ : Тања Богдановић

редни број часа: датум :

НАСТАВНА ЈЕДИНИЦА: ,,Свети Јован Претеча,,

ТИП ЧАСА: обрада

МЕТОДЕ: дијалошка,

 ОБЛИЦИ: индивидуални , фронтални

ПЛАН ЧАСА – ТОК НАСТАВНОГ РАДА

1. Молитва за почетак часа

2. Увод . Прочитати Лк.1,1-25

3. Обрада

Његово рођење и службу предсказали су старозаветни прорци Исаија (40,3) и Малахија (4,5).Јован је припремио људе за долазак Сина Божјег, речима: *"Покајте се, јер се приближи Царство небеско."* О Јовану опширно пише јеванђелист Лука.

Јован Крститељ или Претеча, јер је проповедао , као и сви старозаветни пророци, долазак Месије-Христа. Цео живот Светог Јована Претече, од његових првих дана, био је у потпуности посвећен Ономе, Који је дошао после њега, Христу. Претеча значи човек или ствар која је пре неког или нечег. (на пр.парна локомотива је претеча електричне локоотиве. )

Јован је син свештеника храма у Јерусалиму, из племена Аронова. Захарија и ћене његове Јелисавете. Јелисавета је била сестра свете Ане, мајке Маријине значи била је тетка Богородици. Живели су у време цара Ирода у Хеврону, свештеничком граду, граду Јудином недалеко од Јерусалима и Вителејема. Јеванђелист Лука кратко описује овај брачни пар*:,, А беху обоје праведни пред Богом, и живљаху у свему по заповестима и уредбама Господњим без мане,,.* (Лк.1,6)

Једном када је био на служби у храму Захарију се јави анђео Господњи, Гаврило, (који ће шест месеци касније доћи и Богородици, и саопштити јој да ће родити Спаситеља и да јој је тетка Јелисавета трудна, па је Богородица, сазнавши за то од анђела Гаврила, отишла да посети Јелисавету) онако како се анђео увек јавља, са речима: ,,Не бој се.,, и каже му да ће добити сина, који ће бити велики пред Богом, не телом већ духом. И да ће бити подвижник, јер:  *Јер ће бити велики пред Богом, и неће пити вино ни сикер; и напуниће се Духа Светог још у утроби матере своје,,.* (Лк.1, 15) Касније, Христос за Јована каже*:,, Дође Јован Крститељ који ни једе хлеба ни пије вина,,* (Лк. 7, 33). И на другом месту Христос кађе да је Јован: *,,највећи од рођених од жена,,*. (Мт 11,11)

 Захарије и Јелисавету су већ били стари. Захарије је посумњао, и зато је анђео рекао да ће бити нем све док Јелисавета не роди сина Јована. Анђео, односно Бог преко анђела, дао је име Претечи, као што је дао и име Исусу.

Тако је и било: Захарије је проговорио када се Јован родио. Све је ово било веома чудно и народ је много причао о томе. Јеванђелист, пак, кратко, каже: ,,*И уђе страх у све суседе њихове; и по свој горњој Јудеји разгласи се сав овај догађај*,,. Лк.1,85-66

Због тог страха од чудног догађаја и због тога што је народ препричавао овај чудан догађај, прича о Јовановом рођењу је дошла и до злог цара Ирод. Па када су мудраци вођени звездом дошли у Јеруслим да питају где је цар који треба да се роди, Ирод је помислио да тај цар није можда Јован. Када је почео покољ деце у Витлејему, плач и кукњава мајки и деце се чула до Хеврона. Јовану је тада било око године и по, Христос је тада имао шест месеци мање и већ је био отишао у Египат.(по интервенцији анђела који се јавио Јосифу). Јелисавета је узела дете и побегл у планину а Захарије је био у Јерусалиму у храму. Усмено предање каже да је гора отворила своје стене да сакрије Јелисавету и Јована да их не нађу војници.Када нису нашли Јована, војници су по Иродовом наређењу отишли у храм код Захарија да траже дете. Пошто није хтео да каже где му је син, војници су га у храму, пред олтаром убили. Посе 40 дана и Јелисавета се упокојила. Јован је остао сам, са анђелом и под Божијим благословом. Није ишао у школу, нико га није учио осим Бога. Хранио се пустињским биљем и дивљим медом, био испосник. Када је почео да проповеда, по Божијем позиву, имао је тридесет година. ( и Исус је имао толико када је почео да проповеда). Лука , опет кратко каже Када је Јован решио да почне да проповеда: *,, рече Бог Јовану сину Заријином у пустињи,,. Лк.3,2* Значи када га је Бог позвао.

Јован је крстио народ водом (не Духом). Кад је први пут видео Господа Христа, одмах је препознао да је то Месија, кога Јевреји чекао хиљаду и по година, о коме пророци пишу, и рекао је пророчке речи: *"Гле, Јагње Божје које носи грехе целога света. "*

Крстио је Христа у Јордану, иако Христос нема греха. Христос је инсистирао на томе да се испуни свака правда. (Мт 3,15) Христос је двоструко безгрешан: и као Бог и као Човек, рођен од Пречисте девојке. Али је добровољно хтео да се понизи и да дође на крштење, као да је грешан, да испуни правду.. И баш у моменту тог добровољног понижења јавила се слава Божја, Света Тројица (Богојављање19. јануара по новом)јавио се Бог на водама реке Јордана.Јован је једини је од пророка који је руком могао показати онога кога је пророковао.(рука Светог Јована се чува у манастиру на Цетињу)

Јеванђелист Јован допуњује извештај о Јовану. Јован је имао много ученика који су га следили и слушали. Када је крстио Христа, многи су одтавили Јована и поли за Христом.

Јован каже: ,,*Ја нисам Христос, него сам послан пред Њим. Ко има невесту женик је, а пријатељ жеников стоји и слуша га, и радошћу радује се гласу жениковом. Ова дакле радост моја испуни се. Онај треба да расте, а ја да се умањујем*.“ (Јован 3:28-30)

Јован је прекоревао сваки грех, говорио: покајте се. Критиковао је на глас Ирода Антипу, тетрарха, сина Ирода Великог, убице младенаца Витлејемских како га историја зове.( не значи да је био добар већ је много градио) јер је отерао своју закониту жену, и узео жену свог брата Филипа, која е звала Иродијада и која је имала са Филипом ћерку Салому (њено име се не помиње у Библији). То је било противно Мојсијевом закону, који су Јевреји требали дастрого поштују. Ирод би трпео Јована и његове прекоре, али Иродијада није желела да слуша прекоре. На слављу, пијани Ирод обећа Саломи да ће јој дати све што затражи, само да му плеше. Иродијада, мајка, наговори Салому да трађи главу Јована Крститеља. Тако Јована затворе у тамнуцу и одрубе му главу и донеше главу његову на тањиру. Православна иконографија га изображава на више начина, од којих су најкарактеристичнији:

1. Са крилима, сходно пророчанству Малахијином да ћe доћи у облику Анђела (Мал 3,1), који се иначе слика са крилима.
2. Како стоји са свитком и текстом: "покајте се ..." (Мт 3,2), а позади је суво дрво подно којег је секира (Мт 3,10).
3. Као кефалофорит - светац коме је одсечена глава који држи сам своју главу (уз то и са крилима).
4. како стоји у пустињи с лавовима у позадини.

Његове мученичке смрти ми се сећамо на дан Усековања главе светог Јована Крститеља (29. августа по старом, 11. септембра по новом календару). Празновање 29. августа установљено је због тога што је тога дана освећена црква, коју подигоше на гробу његовом у Севастији цар Константин и царица Јелена. У ту цркву положене су и мошти ученика Јованових: Јелисеја и Авдије. Из великог поштовања према строгом испоснику и мученику Јовану Претечи, тога дана сви православни строго посте.

Како су завршили Ирод и Иродијада? Кнез Арета,отац прве Иродове жене, коју је отерао Ирод, да опере част своје ћерке, удари с војском на Ирода и потуче га до ноге. Поражени Ирод би осуђен од кесара римског Калигуле на прогонство најпре у Галију а по том у Шпанију. Као изгнанци Ирод и Иродијада живеше у беди и понижењу, док се земља не отвори и не прогута их. А Саломија погибе злом смрћу на реци Сикорису(Сули) тако што је пропала кроз лед и лед јој одрубио главу.